
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 5
                                                                29 ianuarie 2026
                     privind încetarea contractului de concesiune nr. 23/2248/13.03.2000, încheiat cu

                                       S.C. DENTOSAN S.R.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 39.770/18.12.2025 şi la Consiliul Local Sighișoara cu nr. 1.535/16.01.2026, de referatul de aprobare, înregistrat cu nr. 39.771/18.12.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune cu nr. 23/2248/13.03.2000, încheiat între Municipiul Sighișoara, în calitate de concedent și S.C. DENTOSAN S.R.L., în calitate de concesionar, cu modificările și completările ulterioare, prin care s-a concesionat baza de agrement și terenul aferent, situate în municipiul Sighișoara, str. Nicolae Titulescu nr. 2 - 6;

Având în vedere imobilul care face obiectul concesiunii, înscris în Cartea Funciară nr. 7333 a localității Sighișoara, identificat prin nr. topografice 3159, 3160, 3161, 3158/5/2 și 3158/6, având o suprafață totală a terenului de 6.406 mp., și care cuprinde baza de agrement (construcțiile C1 – casă, C2 – bazin, C3 – casă de bilete, C4 și C5), precum și terenul aferent acestora;

Având în vedere că acest imobil face obiectul Deciziei cu nr. 11327/10.10.2025, emisă de Comisia specială de retrocedare a unor bunuri imobile care au aparținut cultelor religioase din România, în temeiul Ordonanței de Urgență a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările și completările ulterioare;

Având în vedere faptul că potrivit Deciziei cu nr. 11327/10.10.2025, s-a dispus retrocedarea către Parohia Evanghelică C.A. Sighișoara a imobilului situat în municipiul Sighișoara, str. Nicolae Titulescu nr. 2 - 6, compus din construcțiile C1 casă, C2 bazin, C3 casă de bilete, C4 și C5 și terenul în suprafață de 6.406 mp., înscris în C.F. nr. 7333/A a localității Sighișoara, nr. top. 3159, 3160, 3161, 3158/5/2 și 3158/6, decizia constituind titlu de proprietate și producând efecte de la data comunicării, predarea imobilului urmând a se realiza prin protocol de predare - primire între deținătorul actual și titularul dreptului de proprietate retrocedat; 

Având în vedere că în urma emiterii deciziei de retrocedare și a constituirii dreptului de proprietate în favoarea Parohiei Evanghelice C.A. Sighișoara, Municipiul Sighișoara nu mai deține calitatea de proprietar și implicit nici cea de concedent, menținerea raportului juridic cu referire la contractul de concesiune nr. 23/2248/13.03.2000, nemaifiind în aceste condiții posibilă;
Având în vedere prevederile art. 1 alin. (1) și alin. (2) din Ordonanța de Urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările și completările ulterioare;
Având în vedere prevederile art.  871 - 872 din Legea nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 39.772/18.12.2025, prin care se propune încetarea contractului de concesiune nr. 23/2248/13.03.2000, încheiat cu S.C. DENTOSAN S.R.L.;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                        H O T Ă R Ă Ş T E:
Art. 1.
Se constată încetarea de drept a contractului de concesiune nr. 23/2248/13.03.2000, încheiat între Municipiul Sighișoara și S.C. DENTOSAN S.R.L., așa cum a fost modificat prin Actul adițional nr. 1 din 23.02.2004, având ca obiect concesionarea Bazei de agrement situate în municipiul Sighișoara, str. Nicolae Titulescu nr. 2 - 6, imobil înscris în Cartea Funciară nr. 7333 a localității Sighișoara (C.F. nr. 7333/A, potrivit Deciziei nr. 11327/10.10.2025), identificat prin nr. top. 3159, 3160, 3161, 3158/5/2 și 3158/6, ca urmare a retrocedării imobilului către Parohia Evanghelică C.A. Sighișoara, potrivit Deciziei cu nr. 11327/10.10.2025, emisă de Comisia specială de retrocedare a unor bunuri imobile care au aparținut cultelor religioase din România, în temeiul Ordonanței de Urgență a Guvernului nr. 94/2000 privind retrocedarea unor bunuri imobile care au aparținut cultelor religioase din România, republicată, cu modificările și completările ulterioare, Municipiul Sighișoara pierzând calitatea de proprietar asupra imobilului, respectiv și cea de concedent. 

Art. 2. (1) Predarea - primirea bunului imobil prevăzut la art. 1 al prezentei hotărâri, se realizează pe bază de proces - verbal de predare - primire, încheiat între S.C. DENTOSAN S.R.L. și Municipiul Sighișoara, de către membrii Comisiei constituite prin Dispoziția Primarului Municipiului Sighișoara nr. 134/13.03.2025 privind predarea - primirea loturilor de teren atribuite în baza Legii nr. 15/2003, republicată, cu modificările și completările ulterioare, precum și a terenurilor și clădirilor proprietatea Municipiului Sighișoara, închiriate sau concesionate. 

(2) În vederea realizării conduitei prevăzute la alin. (1) din prezenta se vor avea în vedere prevederile contractuale referitoare la bunurile utilizate de părți în perioada de derulare a contractului și la modul de repartizare a acestora la încetarea din orice cauză a acestuia.

Art. 3. Predarea imobilului - bază de agrement, care a făcut obiectul contractului de concesiune prevăzut la art. 1, către Parohia Evanghelică C.A. Sighișoara, în calitate de proprietar retrocedat se va realiza, urmare a unei hotărâri a Consiliului Local al Municipiului Sighișoara, prin protocol de predare - primire, între deținătorul actual al imobilului și Parohia Evanghelică C.A. Sighișoara, în calitate de proprietar retrocedat, potrivit Deciziei cu nr. 11327/10.10.2025, emisă de Comisia specială de retrocedare a unor bunuri imobile care au aparținut cultelor religioase din România.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică şi Serviciul Impozite, Taxe şi Executare Creanţe – Direcția Economică din cadrul Municipiului Sighişoara, membrii Comisiei constituite prin Dispoziția Primarului Municipiului Sighișoara nr. 134/13.03.2025 și S.C. DENTOSAN S.R.L.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Călugăr Andrei - Robert                                       Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  3 ex. Compartimentul Administrarea Domeniului Public şi Privat – Direcţia Arhitect Șef;

  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe şi Executare Creanţe – Direcția Economică;
  1 ex. Compartimentul Juridic;

  1 ex. membrii Comisiei constituite prin Dispoziția Primarului Municipiului Sighișoara nr. 134/13.03.2025.
14 ex. 

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 5/29.01.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


